
Supremul razim: Armata 


. Cuvintele rostite deunăzi de generalul Averescu la Craiova, pentru 
a sublinia importanţa armatei în viaţa noastră de stat, au stârnit o 
adevărată revoltă la cunoscuţi! arendași de opinie publică! din Bu- 
curești. Ca loviți de-o baghetă magică, honigmanii şi blumenbergii s'au 
sburlit deabinele. Sar părea că spectrul Curţilor. marţiale a fâlfâit o 
clipă deasupra atâtor conștiinți vinovate, preschimbând temerile lor 
adormite de amnestie întro sgomotoasă chelălăială. Toţi sau pomenit 
că-i doare la democrație pe urma acestor declarații, şi, susceptibili 
cum au fost totdeauna în materie de constituționalism, iluştrii gânditori 
ai scrisului românesc s'au înfiorat ca de obicei de grozăviile „dicta- 
turii militare“. ` . ' : 
Foarte bine ! Inţelegem perfect iresărirea spontană, şi nu ne miră 
câtuşi de puțin protestarea lor. In definitiv, între praful de puşcă şi 
spiritul ofensiv al acestor reformatori n'a fost niciodată vre-o cume- 
trie. Prea pronunţate impulsuri atavice i-au imunizat de asemeni slă- 
biciuni. Războiul recent le-a confirmat cu vâri şi îndesat aptitudinile, 
cum am zice absolut civile, pe toată întinderea globului. La noi în ţară 
cu deosebire au fost antimilitarişti din principiu şi au practicat paci- 
fismul mulţi dintre ei în tabăra nemțească. Dacă s'ar deschide cata- 
stifele dela marele stat major, cifrele ar vorbi mult mai răspicat decât 
timidele noastre constatări. In frenezia unirii sau şters aceste amin- 
tiri, şi la dreptul vorbind poate că e potrivit să nu mai răscolim ca- 
pitolul. sângelui, fiindcă generozitatea şade bine biruitorului. De-atunci 
însă, de pe vremea tranşeelor şi până astăzi, crizele lor umanitariste 
se ţin lanţ, și de câte ori vine vorba de armată, amnestiaţii reintegraţi 
în gazetărie tratează cu o legitimă oroare subiectul. 
Ne dăm seama, deci, de enervarea în chestiune, şi cum spuneam 
îi înțelegem pe toată linia. Cuviincioşi și iertători cum suntem, nu 

ne-am îngăduit niciodată să le cerem ce nu ne putea acorda psiho- 
logia lor complicată. Nu le-am pretins astfel să-şi puie rotativele în 
serviciul ideii de apărare. națională, care nu se îachipuie astăzi fără o 
forță militară bine orânduită. Le-am tolerat şi ironii și batjocuri con- 
secvente la adresa acestei instituţii, şi nu i-am poftit să înregistreze 
măcar numele grănicerilor noştri împuşcaţi la Nistru de către bol- 
şevici, într'o vreme când Goldstein cu greva foamei ocupa coloane 
întregi la ziar şi rebelii dela Tatar-Bunar erau încununaţi cu o aureolă 
de simpatie. Nu le-am cerut nimic, fiindcă i-am priceput. Suntem ast- 
fel în drept, ca în temeiul unei normale reciprocități să ne aşteptăm 
la un dram de toleranță, atunci când se întâmplă ca la rare ocazii să : 
se facă şi din partea conducătorilor noștri mărturisiri de credință. 
Dela început ţinem să-i liniștim pe ipersensibilii democrați : fără 

a se gândi, în treacăt măcar, la o suprimare a libertăţii cetăţeneşti prin 
baionetă, generalul Averescu ia Craiova când a înfățișat armâăta ca un 
factor important al guvernării de astăzi, n'a făcut decât să afirme în 
mod. cinstit convingerile cetăţenilor de baștină cu mintea în bună rân- 
duială. Pentru această lume din ţară, ori-cât s'ar trudii patrioţii neo- 
fiţi și tovarășii lor, armata inspiră cu totul alte simțăminte. Ea nu 
reprezintă numai suprema garanţie de păstrare a granițelor față cu 
dușmanul din afară, ci depozitar al energiei naţionale, armata trebuie 
să fie şi supremul isvor de autoritate față cu mişcările subversive 
dinăuntru. “Pot să se supere cât vor amicii d-lui Honigman, noi în 
zile tulburi ca cele de azi nu putem vedea în armată un corp de mer- 
cenari, ci un organism viu care strânge întrun mănunchiu sentimentul 
colectiv al ţării. Astfel fiind lucrurile, fără a căuta o clipă măcar s'o 
atragem în frământările politice, fără a încerca să înlocuim cu tunul 
sufragiul mulţimei, cum o face Trotzki la Moscova, noi trebuie să ne 
gândim la ea ca la un razim serios pentru o viaţă de ordine şi nurmălitate. 

” Că demagogii nu iubesc cazarma, se știe! Că la „Liga drepturilor - 
omului“ d. Costa-Foru nu ţine conferințe în care să ceară sporirea 
armamentului nostru, e perfect adevărat, Aceasta nu va să zică însă, 
că spiritul public la noi. nu-şi dă seama de realitate. Printr'o orientare 
aproape instinctivă, lumea hărţuită de lozince catilinare se gândeşte 
la aparatul forţei noastre militare ca la o chezășie a guvernării paş- 
nice şi echilibrate. Mai mult! Se cercetează în mod firesc, cine dintre 
personalitățile de seamă trezeşte încredere în rândurile armatei, pentru 
a vedea cine poate asigura cu mai mulți sorţi de isbândă funcționarea 
netulburată a mecanismului nostru de stat. Sunt doar atâtea exemple 
şi sugestiuni nu tocmai depărtate în memoria tuturora pentru a legi- 
tima aceste preocupări. Fiţi pe pace, nu invocăm nici pe. Musolini, 
nici pe Primo de Rivera, ca să nu-i apuce frigurile pe demo- 
craţii presei din Capitală. Ne gândim numai la perioada de agitaţie 
care se pornise aici de pe urma răposatului guvern Vaida, când ge- 
neralul Averescu prin popularitatea lui dublată de prestigiul său în 
rândurile armatei a înlăturat steagul roşu de pe calea Victoriei, a 
potolit grevele, a stârpit germenii revoluției, şia pus ordine în ţară, 
Lumea se întreabă cu drept cuvânt: prin ce sguduiri am fì trecut, 

dacă între capul guvernului de-atunci și armată n'ar fi existat această 
admirabilă legătură organică, dacă aşa zisa mână de fier a domnului 
Argetoyanu s'ar fi bălăbănit în gol fără învestitura învingătorului dela 
Mărăşti, sau dacă o soartă rea ar fi instalat în acele ore de primejdie 
barba dlui Nicolae Iorga sau jacheta dlui Iuliu Maniu la prezidenţia 
Consiliului ? $ 

Dacă atunci a fost aşa, dacă înainte cu șase ani între armată 
şi guvern împrejurările cereau o înrudire de suflet atât de apropiată, 
oamenii cu judecată se întreabă de ce astăzi war fila fel? Nu cumva 
curentele subversive au amuţit în acest răstimp, frontierele sunt sigure, 
expoziturile- bolșevice au intrat în pământ şi șleahta demagogilor nu 
mai este? i 

Să fim iertați, — şi dacă se poate să nu fim stropiți cu prea 
multe bale de cerneală, — pentru sinceritatea noastră, dar avem impre- 
sia, că cu fie-care zi ce trece, în haosul inform care sa abătut pe 
câmpul politic relațiunea logică dintre armată şi viitorul conducător 
al destinelor statului revine pe primul plan la toți bunii români, 
` dornici să păstreze neştirtit patrimoniul actual. 

De-aceia, mai domol cu vorbele mari aruncate la gazetă! 

Generalul Averescu la Craiova n'a spus decât cuvinte blânde şi 
măsurate, s'ar putea întâmpla într'o zi să spuie mai mult... | 

OCTAVIAN GOGA 

„GĂRGĂRIŢA 


— Incotro vei sbura 
într'acolo m'oi însura. — 


Gărgăriță, gărgăriță, 
boabă roșie `n altiță, 
gărgăriță sburătoare. - 
gând fugar de jată mare, 
joc în palmă de copii 
unte duci? de unde vii? 
Unde fi-s comorile 
când pe rug mor florile? 
unde-ți sunt cântecile 
când se surpă luncile? 
Unde iți sunt voile 

când te'ngroapă ploile ? 


Vii din soare, pleci în soare, 
licărire trecătoare; 

năvălești printre răzoare . 
ochi prelungi de fată mare 
duci o boabă din altiță, 
gărgăriță, gărgăriță. 


Sbori din podul palmei mele, 

— isvor viu de mângăiere — 

sbori în sus, sau sbori jos, 

că mașteaptă murgun pripor, mânios. : 
Sbori la deal, sau sbori la vale, 
să-mi pierd urma ca năluca pe tarlate. 
Solzii vântului să-i simt 

cum senvăluia pe mine, 

ca un giulgiu de argint. 

— Ca o ză de-argint curat 

împletităn scăpătat, 


1300 
© BCUCluj 


cu veninul blestemat 
dela doi şerpi când se bat. — 


De i cădea pe-un spic de râu ~ 
să-mi fac cerc pe trup din brâu, 
ca'nceput să ardă soare pe pârâu — 
„Sâ-mi slăbesc din chingă murgul 

că m'așteaptăn brazdă plugul. 

De-i cădea pe-un piept de floare, 
du-mă murgule *n. vâltoare, 

să se vaite sub copite drumu-mare. 
Să naud câ'h mine gem 

:0 genune şi-un blestem. — : 

De-i cădea pe-un cârci de viță 

sbor buiac de gărgăriță, 

lasă- mi ochii să orbească pe-o altiță, 
că de mic am fost ursii 

să trăesc cu ce-am găsit, 


Gărgăriță, gărgăriță 

cu catrința ta pistriță, 

când cobori pe-un fir de iarbă 
ciw s*apleacă, ciw te'ntreabă: 
-Unde fi-s comorile 

când pe rugi mor florile? 
unde-ți sunt cântecile 

„când se surpă luncile ? 
unde-fi: sunt voile 

când tengroapă ploile ? 


D. CIUREZU 

Minciuna în istorie 


— Noui orientări în învăţământul istoriei la 
francezi şi la nemți — 


Dacă nu mă 'nşel, anul trecut am citit că institutorii din Franța 
au pornit o acţiune foarte serioasă pentru a îndruma învățământul | 
istoriei într'o direcție nouă. La un mare congres didactic câţiva insti- 
tuturor, în frunte cu di Clemendot, au pus în discuţie chestiunea metodei 
după care se confecționează și se predă istoria în şcoală. Cristalizând 
opinii şi sentimente, cari erau, cum se spune, în aer, oratorii au reuşit 
să cucerească întreg auditorul, trasformându-și părerile întro problemă 
şcolară de cea mai palpitantă actualitate. | 

Teza era pe cât de netedă pe atât de îndrăzneață. Invăţământul 
istoric aşa cum se practică astăzi în şcoale — ziceau institutorii fran- 
cezi — este mai mult decât inutil. Este de condamnat, pentrucă este 
falş și primejdios, iată pentruce: Istoria nu este o ştiinţă sigură și 
riguros exactă. Cărţile de istorie de cbicei sunt pline de ipoteze, de 
afirmaţii dubiose, de fapte exagerate şi o mulţime de alte erori şi 
opinii particulare, strecurate cu voie şi fără voie, în lipsă de docu- 
mente, Manualele de şcoală nu vorbesc decât de măceluri şi de răs- 
boaie sângeroase. S2 umple capul micilor elevi cu eroisme exagerate, 
cu legende mincinoase, cu ani și cu nume de comandanţi de oștiri, 
cari prădeaza şi ucid. Oratorii aduc numeroase exemple, scoase din 
feliurite manuale de școală. In consecință, — zic ei, — istoria, în fe- 
lul cum se face prin tradiție, nefiind decât o serie de minciuni, trebue 
eliminată din şcoală. Ori, dacă nu se poate suprima de tot, învăţă- 
mântul istoriei trebue modificat radical şi pus în slujba altui ideal: 
Idealul de pace universală, către care trebuie să tindă în mod firesc 
omenirea luminată; Ca prima consecinţă. 


1302 
© BCUCIuj 


Instrucția la modă, bazată pe șovinismul patriotic, nu mai are. 
ce căuta între zidurile şcolii, pentrucă este un toxic spiritual. Invă- 
ţătorii sunt mai presus de orice ostașii culturii. Pentruca omenirea să. 
poată face progres real spre culmile civilizației ea are nevoie de muncă 
paşnică. In scopul acesta răsboiul trebuie ucis. In vederea acestui 
ideal trebue să pregătim deacum spiritele generațiilor de mâine. Să 
dispară deci ura de rasă şi minciuna din istorie! 

Astiel au pus teza institutorii francezi. Congresul a primit unanim 
concluziile lor şi a hotărât în principiu ca elevii să fie instruiți şi 
educați mai mult în spiritul păcii. Căci ura dintre popoare şi corolarul 
ei răsboiul, sunt înainte de toate dispoziții sufletești în funcție de edu- 
cațla, ideologia şi starea de spirit a mulțimii. 

Incheierea aceasta, primită cu asentimentul general, deşi nu sa 
transformat oficial în normă obligatorie, este totuşi o probă evidentă 
a noilor idei şi tozince, de care sunt animate spiritele în Franța cu 
privire la învățământul istoric. Un factor destul de important, mai ales 
dacă ţinem socoteală, că sindicatul institutorilor, în care s'a desbătut 
problema numără spre 70 de mii de membrii. O astfel de asociaţie 
este un curent puternic, este o forță uriaşe nu numai didactică ci 
chiar socială şi politică 

Natural, când am citit, nu m'am putut asocia fără rezerve la 
atitudinea şi punctul de vedere al institutorilor dela Paris. Reflexiile 
pe care le-am făcut atunci le-am păstrat însă pentru mine. 


* 
% $ 


Zilele trecute mi-a căzut în mână o dare de seamă asupra unei 
lucrări didactice, scrise de un profesor german : » Völkischer Geschichts 
unterricht“. Pe româneşte: „Invățământul istoriei poporale“. Este un fel 
de proiect de programă analitică pentru studiul istoriei datorit dlui 
Max Maurenbrecher, un istoric cu oarecare reputaţie. 

Vom reproduce câteva specimene din această broșură extrem de 
interesantă, pentruca să vedeţi și dvoastră cât de originale sunt prin- 
cipiile pedagogice și didactice, de care sunt călăuziți bărbaţii de .- 
şcoală la Berlin şi cum înțeleg dânșii să facă istoria patriei pentru 
micii germani de după răsboiu. 

Indată la primele pagini, spune di Maurenbrecher, că pentru a 
trezi în elevi mândria de rasă, jocurile şcolare trebuie adăptate spiri- 
tului vremii noui. Astfel, de pildă, jocul de-a „Hoţii și jandarmii“ 
trebuie. pur şi simplu botezat asifal, dându-i-se numele „Francezii și 
nemţii“. Restul poate să rămână intact. (pagina 19): 

Povestea Cenușotcei — spune mai departe, — poate fi ad- 
mirabil aplicată prin comparație la stările actuale, spunându-se ele- 
vilor, că Germania după războiu a ajuns - Cenuşotca marilor națiuni 
europene, care îşi bat joc de dânsa. (pag. 21), Profesorul de istorie 
este sfătuit la aceaşi pagină să facă pe elevi să înțeleagă şi să simtă 
cum Sa putut întâmpla că eroicul popor german sa lăsat sedus de 
laşi şi trădători și a depus armele, pierzând astfel războiul chemat să-l 

apropie de destinul său. „Aceasta pentru a deştepta în tinerele viăs- 
tare dorul viu și arzător de a repara greșala părinților.“ Germanii şi 
austriacii să fie prezentaţi elevilor ca o unitate naţională. (pag. 24) Mo- 
'narchia austro-ungară, spune la alt capitol, a fost locuită nu numai de 
germani, ci şi de alte popoare mai mici, în special de maghiari. A- 
ceștia au fost duşmani neîmpăcaţi ai nemților şi unde au putut pretu- 
tindeni au asuprit pe germanii de pe teritorul lor. (pag. 24). a 

Uniunea austro-ungară trebuie prezentată elevilor ca o soluţie 
imposibilă. Poporul austriac nu mai poate trăi nici odată în căsnicie 
cu ungurii, cari l-au urât şi l-au persecutat. (pa. 39). 

- Un alt capitol poartă titlul: „Trădarea împăratului Carol al Aus- 
triei“. Autorul recomandă să fie tratat cu pasiune şi cât mai intuitiv. 
Despre împăratul Wilhem să se spună elevilor numai pe scurt, că a 
fost prea moale şi prea de bună credință (pag. 31). 

In clasele superioare se poate spune elevilor, ba este chiar ne- 
cesar să li-se spună, că atunci când este vorba de putere nu pot a- 
vea Joc soluţii împăciuitoare nici chiar între naţiuni surori. Din acest 
motiv trebue să fim în tot momentul pregătiți de războiu. Să nu mai 
fim atât de naivi ca generația actuală, care a făcut războiul mondial. 
-Pentrucă poporul german a fost absolut nevinovat şi de bună cre- 
dinţă. Nici wa crezut că are să isbucnească războiul... 

Apoi pentru a-şi linişti probabil conștiința, dl. Maurenbrecher 
îşi pune însuşi întrebarea: Nu cumva se va zice, că introducem poli- 
tica în şcoală? Nu! Principalul este orgoliul de rasă şi ideia de uni- 
tate naţională. Școala nu trebuie să se sperie de nimic. 

Nici chiar de ideia de a înstrăina pe copil de părinţii lui, în ca- 
2ul când aceştia sunt lipsiți de sentimente războinice şi nu împărtășesc 
ideia de revanșă 

„Für den Vâlkischen Gedanken ist der Krieg eine Selbstverstăn- 
dlichkeit..“ Adică pentru ideia națională războiul este un lucru de sine 
înţeles. (Pag. 51). „Da. trebuie să alimentăm și voim chiar să alimen- 
tăm prin şcoală dispoziţia de război la poporul german. La clasa 1V 
secundară lecţiile de istorie să fie străbătute de ideia conducătoare, 
că unica formă de stat cu care poporul german se poate împăca şi 
în care va putea trži mulțumit este monarhia militară, strâns unită, 
absolutistă şi atotputernică“. (pag. 70). 

Cred că am citat destui, poate chiar prea mult, din cartea dlui 
Maurenbrecher. În orice caz, din pasagiile reproduse cetitorul va fi 
perfect edificat în ceeace priveşte nouile orientări ale învăţământului. 
istoriei la nemți. 


* 
$ ka 


In momentul când am mântuit de cetit, mărturisesc că mi-a ve- 
nit să le dau dreptate institutorilor francezi cari spuneau că istoria es- 
te un mozaic de falşificări. Dacă'n acest chip se face istoria, atunci 
ea este în adevăr nu o știință, ci o faptă criminală. 

A Cum vedem, germanii mau învăţat prea mult din formidabila 
tragedie, pe care şi-au descărcat-o asupra propriului cap. Tendinţa de 
cutropire, ura de rasă şi ideia forței brutale, pe' care o ispășesc de 
şase ani, este încă stăpână pe conştiinţa lor. Zic „a lor“, pentrucă 
Maurenbrecher este o figură reprezentativă. Proiectul lui de program 
şcolar a fost primit cu simpatie în cercurile didactice germane. A- 
proape fiecare intelectual neamt este astăzi un Maurenbrecher, gata 
să impună dascălului de istorie ca principală datorie profesională: 
pervertirea adevărului. — ldeia de revanşă constitue un punct cardi- 
nal din programul partidului poporal german, ai cărui aderenţi sunt 
în majoritate profesori şi intelectuali. 

lată două feluri de orientări în învățământul istoriei de după răz- 
boi. Evident, ele sunt două poluri contrare. Prin antiteză aceste orien- 
tări oglindesc odată mai mult prăpastia enormă intre spiritul public 
francez şi cel german. Dacă unii înțeleg să pună studiul istoriei în 
serviciul păcii şi al civilizației universale, ceilalți nu fac decât să 
- strecoare în școală material inflamant, propriu s'arunce Europa din 
nou pradă flacărilor. Candela „cea sfântă“ a spiritului de războiu, 
germanii înţeleg so întreţină cu toate mijloacele, chiar și cu uleiul 
minciunii. 

In adevăr, argumentația dascălilor francezi, ori-cât ar fi ea de 
liberală şi generoasă, o primim cu oarecare rezervă, pentrucă — eli- 
minând nota națională — miroasă niţel a doctrină socialistă. Citind 
însă povețele didactice ale profesorului german rămâi deadreptul stu- 
pefiat, şi te întrebi se poate atâta inconștiență, atâta orgoliu brutal și. 
egoist, atâta ură de rasă la un om de ştiinţă? i 

După orice judecată normală amândouă aceste curente sunt e- 
xagerate. Ele conţin 'chiar un sâmbure de aberaţie. Zic „curente“ pen- 
trucă în realitate nu ne găsim în fața unor simple inepții individuale. 
Nu este vorba numai de niște teorii scâlciate pornite dela masa de 
scris a cutări „gelehrter“ şi uitate în vitrina unei librării. Ne aflăm 
în fața unor lozince şi curente generale de opinie postbelică, isvorâte 
din o nvuă ideologie. ” 

Este consecinţa modificărilor intervenite în pshilogia de după 
război. Pentru a înlătura hidoasa imagine a răboiului, toate popoare- 
le cu excepția germanilor şi a aliaţilor lor depun sforțări şi fac toa- 
te eforturile pentru a afla anumite soluţiuni, care să ducă la crearea 
unui statut organic al păcii. ` 


$ 
k * 


S'ar pune intrebarea: care să fie punctul nostru de vedere față 


cu aceste lozince din Apus? 

Calea adevărată se pare a îi şi de data aceasta cea de mijoc. 
Cât priveşte învățământul istoriei la noi, românii, credcă trebuie să 
rămânem credincioşi tradiţiilor noastre. N'avem nevoie să adoptăm nici 
rețeta prea extremistă a dlui Cleendot şi cu atât mai puțin progra- 
mul d-lui Maurenbrecher, pe care îl detestăm. Noi navem nevoie nici 

să falșițicăm istoria, dar nici s'o eliminăm din şcoală. Istoria neamu- - 
lui nostru nu este o serie de legende fantastice sau de cruzimi spăi- 
mântătoare. Ea este povestea înălțătoare a unui lung șir de lupte și 
suferinți, îndurate din neam în neam pentru apărarea unui petec de 
moșie. Noi m'avem interes să redăm evenimentele istorice prin o pris- 
mă concavă sau convexă, nici să punem gloriole falșe pe fruntea 
Voivozilor, cari au scos paloşul din treacă. Faptele de vitejie ale ar- 
caşilor lui Mircea, Ștefan și Mihai Vodă, cari opreau cu piepturile lor 
năvala dușmanului cutropitor, strălucesc prin ele inseși ca nişte splen- 
dide cristale în negura veacurilor. Aceste fapte de eroism, chiar dacă 
sunt pătate cu sânge, suntem datori să le povestim micilor noastre 
vlăstare în toată curăţenia și frumuseța lor. 
Pentrucă noi rezonăm astiel: 
In școală se făureşte viitorul popoarelor. Şcoala are datoria de 
a forma conștiința naţională a poporului. De a-l face să-și cunoască 
trecutul, pentru a-și cunoaşte mai bine rostul său în prezent şi che- 
marea sa în viitor. Școala are să creeze sentimentul de solidaritate 
naţională, care dă tărie unui popor şi încredere în sine. Școala ro- 
mânească trebue să fie adevărată școală națională, sau să nu fie de 
loc! spunea marele dascăl Haret, . 
„Unul din mijloacele, cari stau la dispoziţia şcoalei pentru a deş- 
tepta în viitorii cetăţeni iubirea de ţară şi veneraţia față de neam cu 
trecutul lui sclipitor de glorii şi înlăcrimat de suferinți este isforia, 
cartea stântă, în care este închisă gloria străbună.“ Cartea această 
trebue propovăduită, ca o evangelie a virtuților străbune, de către das- 
căli luminaţi, cari ştiu să închine ceasurilor de -prelegere tot entuzi- 
azmul lor. Subliniem acest cuvânt, pentrucă tocmai aici este punctul, 
la care am avea ceva de spus. Istoria frebue să se predea în şcoală, 
dar ea nu se poate preda oricum şi de ori cine, Istoria predată în 
mod sec sau papagalizată din carte, cum se face în cele mai multe 
şcoli, este o faptă de inconştiență și de păcat. Dascălul de istorie nu 
poate fi un gramofon răgușit. In faţa elevilor el trebue să se prezinte 
ca un inspirat evocator, care rupe bucăți din sufletul său. Fără entu- 
siasm și fără convingere nu se poate preda istoria. 3 
Adevărul acesta aş dori să-l înţeleagă bine învățătorii noştri. 
Pentruca să poată vorbi de trecutul neamului cu credință şi cu în- 
suflețire, învățătorul trebue să-l cunoască bine. Trebue să-l cunoască 
nu numai din manuale, cari de regulă sunt seci şi defectuoase, ci din 
scrierile istorice complecte şi de valoare necontestată. Invăţătorul tre- 
bue să citească pe urmă literatura, care se inspiră din istoria neamu- 
lui. Să cunoască poeziile şi scrierile literare. care glorifică trecutul 
împrumutând din paginele lor nu numai cunoştinţe, şi frumuseți de 
stil, ci şi avântul, de care are nevpie la lecţii, pentru a deştepta în 
elevi conștiința națională. Şi când zic „conştiinţa națională“ nu "nţeleg 
câtuşi de puţin șovinism sau ură şi dispreţ. pentru alte neamuri. Ace- 
sta este rostul istoriei în şcoală. Dar tocmai aici zace cusurul, de 
care ne-am convins că sufere majoritatea şcolilor noastre din Ardeal.. 
Invăţătorii uoştri, în special cei mai în vârstă, nu cunosc bine istoria. 

neamului. Şi mai ales nu știu s'o predea cum ar trebui. Lucrul își are 
explicaţia sa. Ei au trebuit s'o înveţe alături de elevii lor, acum dela 
| unire încoace, pentrucă sub răposatul regim unguresc au predat istoria 
Ungariei. lar un tratat istoric. al țărilor Româneşti doar 1%, din ei 
dacă au apucat în mâna pe ascuns. Pentruca s'o adâncească cum se 
cade mau au prea avut nici cărţi, nici parale şi nici nervi. Şi astfel isto- 
ria pe care o fac în școlile primare este lipsită, cum s'ar zice, de vlagă. 
Un curs de istorie şi de geografie pentru învățătorii români din 
Ardeal şi din celelalte provincii alipite, un curs de vară, ținut de cei 
mai distinși profesori din fară, ar fi tot ce poate fi mai util pentru 
progresul învăţământului. Aranjând, pe lângă celelalte, şi aceste cur- 
suri ministerul nostru de instrucţie ar face o operă de un necontestat 
folos naţional, pentru care orice jartfe ar fi bine plasate. 
Dacă ţinem să plămădim aluatul sufletesc al generațiilor de mâine 
chemate să fructifice roadele sforțărilor care au culminat în izbândi- 
rea visului de veacuri, ne trebuesc în primul rând dascăli buni de 
istorie şi geografie. lar manualele proaste să le aruncăm în foc, îm- 
preună cu poveţele didactice ale patriotului de marcă Maurenbrecher, 


un adevărat otrăvitor de suflete. - 
GH. TULBURE 

Zâmbetul roșu 


„Voi cari intraţi na 
lăsaţi orice speranță” 
(Dante) à 


Aţi citit cu toţii marea carte a lui Leonid Andreew : „Râsul roșu“. 

Cu vigoarea lui victorioasă care răscoleşte nervii cum răscolește 
apele mării vântul de miază noapte, acest scriitor puternic şi neliniş- 
titor, aduce atâta forță de viziune în Râsul roșu, încât îţi dă fiori pe 
şira spinării şi-ţi crispează sensibilitatea întrun crunt acces de ima- 
ginaţie.. 

Sunt oameni sdrențuiți de marșuri prelungi, fețe supte de obo- 
seala drăcească, ochi aprinși de febra sfârșelii, priviri halucinate de 
spectacolul roșu al măcelului, nări tremurătoare îa mirosul morții care 
umple văsduhul, chipuri omenești desfigurate de grozăvia priveliştei : 
sânge, sânge, valuri de sânge, capete desbinate de trup cu priviri 
sticloase rânjind a moarte, vaete de agonie, înnec de plămânuri ce 
se înăbuşe în praful de puşcă... 

Şi era doar o reuşită fotografie artistică a unui modest războiu 
ce se purta, la începutul acestui veac. pe pământul galben al Man- 
dciuriei. 

Un biet războiu clasa a doua... 

Henri Béraud, cunoscutul scriitor francez, ajuns printre cei din- 
tâi la notorietate, în noua generaţie literară, a făcut de curând, o că- 
lătorie de-a lungul tărâmurilor pe care creşte azi, hidoasa plantă TO- 
şie a bolşevismului. 

Romancierul depe malurile Senei, îşi publică împresiile întrun 
mare cotidian francez. 

E o binevenită reinprospătare a unui tablou infernal, pe care, 
din banalizarea unor reportagii mediocre care uzează superlativul o- 
roarei fără să o poală evoca, începusem a-l cam uita. 

Béraud aduce o sumă de observaţii interesante în ce privește 
psichologia care stăpâneşte Rusia sovietică şi are plăcuta distincţie « 
intelectuală de a evoca sinistra epocă a hecatombelor umane pe ca- 

re le-a ridicat teroarea bolşevică, spre slava unei ideaţii isterice, în 
cadrul patriarhal al unei odăi curate în care samovarul tradițional 
murmură o dulce melodie de apă care fierbe în liniște gospodărească... 

In casa unui medic, o mică sindrofie. 

După ce i-a strâns mâna, Béraud află. cine era noul musafir: 
un procuror al Celei, sinistra politic a teroarei roşii al cărei nume 
ajunge ca să-ți ridice părul în cap. 

Musafirul, sub al cărui glonţ ori secure, căzuseră mii de oameni, 
era „un om ca oricare altul, doar cu un aer ceva mai blând“. 

Acest „ceva mai blând“ închide în trei cuvinte adevăratul înțe- 
les adânc și îngrozitor al sufletului bolşevic: cruzimea convinsă, cru- 
zimea blândă de habotnic, nebunia rece, oribila nebunie calmă 

Omul „blând“ din faţa lui Béraud, era eroul glonțului tras în 
ceafă dela doi centimetri, unu! din regizorii cumpliţi ai măcelăriei ne- 
buneşti, meșterul abatoarelor umane, căpitanul uciderilor de prin în- 
tunecatele unghere al temnițelor... 

Şi omul sorbea din ceai și povestea cu un cinism -inconştieni, 
cu un cinism care nouă ne înghiaţă sângele în vine, cum a ucis în- 
tro zi un bărbat a cărui soţie fiind în agonie,else dusese în piață să 
cumpere un sticlete (ultimă dorință a muribundei) căci onoratul gu- 
vernământ sovietic, pedepsea un asemenea „lux“... cu moartea. 

Ei bine alături de tot ce evoacă gestul acestui om, simplu re- 
prezentant al unei forţe ce a deschis dela Nistru pânăn marginile 
Asiei misterioase. un grozav robinst din care sângele omenesc țăşneş- . 
te cu presiune, „Râsul roșu al lui Andreew e doar' o modestă an- 
ticipare. | 

„Zâmbetul roşu“ al omului Cekei, care soarbe liniştit din ceai 
e de o mie de ori mai grozav decât „Râsul roşu“ din galbenele me- 
leaguri ale Mandciuriri din 1904 sau chiar acela pe care Pam râs cu 
toții după 1914... 

La plecare, Beraud care aflase din belșug cu cine băuse ceai, 
îl lăsă pe omul Cekei cu mâna întinsă, fără a i-o întinde pe a lui 

Pe stradă, dupâ o sută de paşi făcuți în tăcere crispată, alături 
de prietenul său, un rus care nu era comunist cum nu erau nici am- 
fitrionii pe cari îi părăsiseră, rusul întrebă: 

— Dece te-ai făcut că nu-i vezi mâna? 

— Dece | 

— E un nenorocit. 

Şi Beraud, cu glasul înecat de om care nu se mai poate stăpâ- 
ni strigă: 

— Voi rușii, waveți amintirea Sângelui ! 

— Cât e de adevărat, răspunse cu glas calm rusul. 

Oare nu în acest răspuns stă întreaga grozavă taină a Rusiei 


de azi? * 
V, RUSSU-ŞIRIANU 


1309 
© BCUCIluj 





Organizarea proprietăţilor 


— Doctrina organizării — 


Doctrina agrară trage o linie de demarcaţie între politica agrară 
şi cea agricolă.. Ea face o deosebire pronunţată între aceste două con- 
cepții. Aceasta, firește, în teorie, de-oare-ce în realitate ele merg 
braţ la braţ ca două surori. 

Politica agrară are ca obiect împărțirea pământului în unităţi, în 
aşa zise proprietăți, şi organizarea lor în vederea producţiei agricole. 
Această împărțire şi această organizare la rândul lor au drept bază 
principiul, că unitățile alcătuite să fie cât mai potrivite și cât mai 
capabile de-a produce mult. Ele îşi vor atinge cu atât mai intensiv 
scopul fiinţei lor, cu cât vor fi mai bine echipate cu cele necesare. 
Aceasta este teoria mult discutată a capabilităţii proprietăților, în jurul 
căreia gravitează politica agrară a tuturor țărilor, Această teorie este 
deci centrul de gravitație a tuturor intereselor sociale și economice, 
care determină felul repartizării pământului în fiecare țară. l 

Politica agricolă are ca obiect producția agricolă, intensificarea 
. şi îmbunătățirea ei. Principiul fundamental în jurul căruia se concen- 
trează această politică este asigurarea rentabilității, care stă iarăşi la 
` baza politicei agricole în toată lumea. Fără câştig, fără rentabilitate, 
nu este producție, nu este progres. Intreaga viață economică se învâr- 
teşte în jurul acestei teorii. Cu cât va fi rentabilitatea producției mai 
bine garantată, cu atât va fi producţia agricolă mai intensivă şi pro- 
gresul mai pronunțat. Câştigul a fost şi vafi cel mai potrivit stimulent 
al muncii. 

După doctrina agrară, organizarea proprietăților înseamnă echiparea 
lor cu.toate acele elemente, care sunt potrivite a ridica şi a întări 
capacitatea lor de muncă și producție. 


Doctrina orgəvizċrii proprietăţilor susține că proprietățile rurale 


sunt ateliere =° "ar gospodarul ior este un profesionist. Atelierele 

agricole, la f: cee industriale, numai atunci vor putea produce 

mult și bun, : .: vor fi e nipate cu elementele necesare culturilor 

agricole. Se ştie că şi atelierele industriale numai atunci vor putea 
garantă o supraproducție când vor fi înzestrate cu toate instalaţiile 
și instrumentele perfecţionate ale timpului. Astfel stă cazul şi cu ate- 
lierele agricole; echiparea lor cu cele necesare şi potrivite unei culturi 
-mai intensive va potență în mod metodic capacitatea lor de a produce. 
Proprietarul-gospodar trebue să fie un p.ofesionist îm materie 
de producţie agricolă. E demn de reţinut, că doctrina face o deose- 
bire în ceeace priveşte profesiunea între proprietatea mică şi cea mare. 
Ea susține că intensiticarea producţiei agricole merge la proprietatea 
mare până la perfecțiunea maşinăriilor. Aceasta înseamnă, că profesio- 
nismul la micul gospodar poate merge până la înălțimea mește- 
` şugului, dat fiindcă el este tot odată şi un muncitor manual de 
pământ al proprietăței sale, și conducătorul și administratorul ei. 
Este însă altceva, care reclamă unele cunoştiințe specialiste la gospo- 
darul proprietăţei mari, față de cel al proprietăţei mici. Cultura înten- 
sivă a proprietăţei mari se face mai potrivit prin maşinării, care, înlo- 
cuesc azi braţele prea costisitoare. Cu cât aceste maşinării vor fi mai 
perfecte, cu cât ele vor funcționa mai potrivit, cu atât cultura pămân- 
tului va fi mai intensivă. Profesionismul, adică cunoştiințele specialiste 
ale gospodarului pentru aceste maşinării și funcționarea lor, socot eu, 
nu ating încă noţiunea artei. 


= Se impune acum o întrebare, care anume sunt elementele, con- 
sacrate de doctrina agrară, potrivite pentru echiparea proprietăților în 
vederea petenţărei capacităței lor de producţie? 

Doctrina agrară de până acum a admis pentru organizarea pro- 
prietăţilor următoarele elemente: 

1. Un sistem potrivit de evidență a pământului; 

2. Structura potrivită de fapt și drept a proprietăţilor; 

3. Educaţia profesională a cultivatorului; ` 

4. Capital rural potrivit şi uşor. 

Aceste elemente sunt consacrate în doctrina agrară ca fiind ne- 
cesare pentru potențarea capacității de producţie a proprietăţilor. În 
studiul de față vom examina rând pe rând aceste elemente, arătând 
măsura în care ele au fost angajate în organizările proprietăţilor de 
până acum, mai ales în Ardeal şi Bucovina, unde această organizare 
s'a început de multă vreme. Tot odată vom indica şi soluțiuni pentru 
înfăptuirea lor în vechiul Regat şi Basarabia. Inainte de a trece însă 
la această examinare, va îi interesant să atingem în linii generale 
unele lucruri care sunt de remarcat în această materie. 

In doctrina agrară aplicată în vechiui Regat şi Basarabia — pe 
cât o cunosc — nu se face o deosebire distinctă în ceeace priveşte 
noțiunea politigei agrare şi a celei agricole. In general, doctrina agrară 
aici abia există. Nu sa scris şi nici nu sa făcut aproape nimic. Scrie- 
rile câtorva excelenți specialişti nu mult adaugă. Astfel, doctrina agrară 
nu s'a realizat aci ca în alte țări. Vor fi ele multe împrejurări care 
au împiedicat o desvoltare. Ele pot justifica trecutul, când latifundiile 
au fost repartizări de pământ potrivite timpului și împrerurărilor 

Aceste, ori cât de extensiv au fost cultivate, totuși în urma coa- 
dițiilor specific fertile ale solului au produs suficient. Ele wau condi- 
ționat o organizare mai precisă deoarece solul lor bun și fertil a 
înlocuit: munca intensivă. Azi însă, situaţia este cu totul schim- 
bată. In urma condiţiilor sociale noui, proprietatea mică a devenit felul - 
de repartizare a pământului potrivit timpurilor. Ea este însă cu totul 
descomplectată. Forța împrejurărilor reclamă de urgenţă o organizare 
a ei mai sistematică, eare va şi urma. Concomitent cu această orga- 
nizare se va desvolta şi doctrina agrară pentru vechiul Regat şi Ba- 
sarabia. ; . . 

In țările din Apus s'au scris biblioteci întregi asupra elementelor 
organizării proprietăților. In Ardeal asemenea s'a scris şi sa realizat 


mult. Organizarea proprietăţilor aici s'a început cu legiferările din | 


anul 1848 şi s'a continuat până la prăbuşirea imperiului austro-ungar. 
Va fi interesant să subliniem în mod cronologic deosebitele dispozi- 
. ţiuni luate de regimurile de atunci în materie de organizare agrară. 

Prin legile din 1848 sa făcut împroprietărirea pe loc a tuturor 
iobagilor şi jilerilor asupra sesiunilor urbariale şi jiliere, pe care le-au 
ţinut în folosinţă, dacă acesteeau fost evidențate în aşa zisele tabele 
urbariale judeţene. 

Prin ordonanţele. din 15 Decemvrie 1855 şi din 15 Februarie 
1870 s'au introdus Cărţile funduare. Aceste sunt registre de evidenţă 
a pământului, menite să satisfacă necesitățile de evidențare exactă a 
proprietăţilor şi să pună noui temelii unui credit potrivit. 

Prin ordonanța din anul 1856 s'a introdus Cadastrul. Pe baza 
măsurătoarelor trigonometrice s'au întocmit registrele cadastrale, care 
dovedesc cu exactitate întinderea fiecărei parcele de pământ, şi arată 
o icoană clară a pământului, cu indicarea exactă a ramurilor lui de 
cultură. Aceste registre au servit ca bază sistemului de impozit fiscal. 

Prin legile 53, 54 şi 55 din anul 1871 sa ordonat regularea 
proprietăţilor prin. secregare şi prin comasare, în mod obligatoriu şi pe 
fiecare comună. Regularea sa făcut pe cale justiţiară, prin aşa zisele 
procese urbariale sau procese de proporționare. Aceste procese au 
durat mai bine de 30 de ani, şi în unele cazuri nici azi nu sunt ter- 
minate. Avem în Ardeal vre-o sută cincizeci comune unde nici pro~ 
cedura nu este începută, şi vre-o 120 comune unde procedura este în 
curs, însă .neterminată. 

Prin legea 25 din anul 1896 sa regulat procedura de răscum- 
părare embaticară, taxaristă, etc. Prin legile 7 și 8 din anul 1908 s'a 
regulat procedura de comasare, care şi azi e în vigoare pentru Ardeal. 
Operațiunile agrare de organizare înfăptuite în urma acestor legiferări 
„au făcut ca abia să existe o ţară în Europa unde proprietăţile se fi 
fost aşa bine echipate ca. în Ungaria. Sa întâmplat, că ici colea 
procedura de organizare era tocmai în curs când imperiul austro-ungar 
a fost desfăcut. Astfel sunt cazuri în Ardeal, unde organizarea a ră- 
mas pe jumătate da cale. Este datoria noastră, la rândul nostru, să 
complectăm şi să continuăm această organizare în interesul obştesc. 

ION IACOB 

Opoziția unită în Basarabia 


In sfârşit Camerele Agricole s'au constituit. Presa, anumita presă, 
răsutlă uşurată, deşi nu i-a trecut încă emoția de nelimitată admiraţie 
pentru... opoziţia unită. Agricultura ţării a fost salvată. Priceperea 
membrilor componenți ai Camerelor va completa lipsurile pe care se- 
ceta le-a sămănat în Basarabia, competinţa nouilor aleşi va revărsa 
belșugul în hambarele, prin care se văd stelele, din ogrăzile tăranilor. 

Indivizi care mau cultivat în “viața lor o prăjină de pământ, azi 
fac parte din comisiunile agricole. Clienţi politici cari nu cunosc din 
viața pădurilor decât umbra sub care şi-au potolit aprinderea după 
neîntrecute chefuri, azi constituesc. comisiunile silvice. Juisori cari nu 
cunosc decât caii cu cari îşi primblu lenea, au ajuns deodată zooteh- 
nici. Gustători cotidieni cari se aghezmuesc cu nectarul lui Bachus au 
luat în grija lor conducerea viticolă... Şi s'a înfăptuit astfel o admi- 
rabilă diviziune a.muncii: fiecare la rolul său!. Presa are dreptate 
să fie în:ântată: Țara a urcat ultima treaptă a fericirii. . l 

Ş: toate acestea cui se datoresc? Opoziției unite. Trăiască deci 
unirea opoziţiei !... 

Dacă ar fi să fac o statistică a județelor unde opoziţia unită și-a 
întovărăşit strădania unei propagande anarhice, rezultatul ar trebui 
să facă a roşi obrazurile unor anumiţi redactori cu pistrui. S'ar vedea 
că ’n peste 50 de județe, din 76 câte sunt în ţară, opoziţia sa pre- 
zentat la alegeri desunită. In peste 50 de judeţe partidul țărănesc nici 
n'a vrut saudă de partidul naţional, ori viceversa: cel națonal s'a 
lepădat ca de luda de d. d. Stere, Lupu şi Mihalache. Atunci unde e 
opoziţia unită? Da ce această haotică generalizare ? Presa de rea cre- 
dință crede că mințind opinia publică, serveşte coaliția dintre 
partidul bicefal şi tricefal. Şi până nu se va sparge uiciorul, moara 
opoziției poate hărăi în mers Co șuviță de apă... 

Deocamdată nu mă voiu ocupa cu statistica judeţelor în care sa 
*nfăptuit opoziţia unită în vechiul regat. Voiu evidenția însă adevărul 
că 'n Basarabia ma existat o opoziție unită căci ca să fi putut exista 
trebuia să fie două partide. Și nu sunt. A 

Orice om de bună credinţă ştie că 'n Basarabia partidul naţional 
nu există.. O recapitulare a împrejurărilor cari au făcut să se nască 

la noi denumirea de „partid naţional“ o socot necesară. Bunăcredinţa 
scriitorului N. Dunăreanu a înmănunchiat câteva elemente dând naş- - 
tere „partidului“ naţionalist. In definitiv, câteva luni de zile di Iorga 
-$'a bucurat că are peste Prut asupra cui arunca pate de umbră fru-. 
moasa-i barbă, 

Cearta dintre d. Inculeţ şi Pelivan a făcut pe-acesta din urmă 
să-şi caute un adăpost. Imitând „Măgarul! lui Baridan“, fostul ministru 
interimat de d.. Cicio Pop, a părăsit partidul liberal pe lista căruia se 
“alesese și s'a plasat la „şefia“ partidului naţional (?) din Basarabia. 

Escluderea din partidul poporului a d. D. Bogos — ministru de 
câteva zile. în guvernul Take Ionescu — a silit p? fostul ministru 
să-şi caute un oploș. Şi... a luat şefia... partidului național !.. 

D. Dr. Ciugureanu neputând ajunge ministru în Basarabia, sa 
supărat pe liberali, a bătut la ușa partidului poporului și nu i s'a 
deschis şi mâhnit a luat... şefia partidului naţional !.. S'ar părea deci 
- un non-sens încercarea de a contesta existența partidului naţional în 
Basarabia când constat că „trei şefi îl conduc! Ar trebui să credem 
că d. lorga hotărând doi șefi la conducerea partidului național, a luat 
model exemplul din Basarabia... 


Și cu toate acestea partidul d. d. lorga-Maniu peste Prut se rezumă 
în cei trei şefi, sau mai bine zis în cele trei pretenţii ministeriale... 
Atunci cum s'a putut înfăptui o coaliție când relieful situaţiei este așa 
cum îl arăt? De unde a scos presa bucureşteană că'n Basarabia a 
reușit opoziţia unită? Să luăm judeţele pe rând. La Hotin au fost 
două liste, liberală şi țărănistă, eșind aceasta din urmă. Problemă de 
rezolvat: Unde-i opoziția unită la Hotin? La Cahul a. reuşit lista țără- 
nistă, la Ismail, la Cetatea Albă, la Bălţi, deasemenea. La,Soroca... 
dar la Soroca a fost un caz mai interesant. După obiceiul Chişinăului 
partidul naţional dela Soroca îl formează trei persoane pe care, ca să 
nu mai continue cearta între ele, d. Pelivan i-a uns ca şefi: trei şefi, 
fără partid. Propunerea lor de colaborare a fost luată în râs de „to- 
varăşii“ ţărănişti. Exasperaţi, cei trei șefi au hotărât să colaboreze 
cu... guvernul. Şi astfel lista Brătianu-Maniu a căzut la Soroca abia 
putând obține, prin măsluire bine înțeles, 1000 de voturi. 


Escluzând pe colportorii anumitei prese, punem întrebare citi 
torilor oneşti: Există o opoziţie unită în Basarabia? Nu — și e 
deci o înşelătorie a se trâmbiţa un succes al ei, succes care nu sa 
putut realiza. i 

Pentru cine vrea să înțeleagă, situația se oglindește clară. Când 
e vorba de scandaluri, opoziţia unită aleargă braţ la braţ; pentru. 
răsturnarea guvernului, inimile opoziției coalizate bat la unison. Indată 
însă ce se întrezăresc foloase palpabile, rolul celor două partide de- 
vine singular. Unitatea aceasta de acțiune ne amintește faimoasa fa- 
bulă a boerului basarabean Alecu Donici. 

Racul, broasca și cu știuca... care poate servi ca motto viito- 
rului program politic al opoziţiei unite. 

~ Soroca l D. IOV 

Amintiri din temniţă 


— Rudeniile — 


Un geamăt sfâşietor, dureros, de femeie. Apoi un râs sălbatec și 
un potop de sudălmi. lar eu m'am urcat în fereastra celulei. O ţărancă 
tânără, cu mâinile legate, înainta către trista noastră clădire. 

De-odată se opri, se întoarse către jandarmii cari o urmau şi ri- 
dicându-şi mâinile, aşa, legate cum erau, le zise: 

— Fie-vă milă de mine, domnilor. Spânzuraţi-mă, de vreţi, dar.. 
spuneţi să-mi aducă băiatul, să sugă... 

Jandarmii o prinseră de mâini şi îi strigară brusc: „Inainte!“ 

Au ajuns la doi trei paşi de mine şi atunci, ca din pământ ră- 
sări temnicerul cu cheile lui. Femeia îl privi furioasă, scrâşnind din 
dinţi. Apoi îşi lovi sânul cu coatele. 

— Măi omule, răcni, nu vezi cât mi-e de plin pieptul? 
Nu vezi că stă să pleznească pe mine cămaşa? Și băiatul meu... 
moare de foame! 

— Lasă, îi strigară jandarmii, împingând-o cu patul puștii îna- 
inte. O să-ţi vină rudeniile, și ele o să-ţi îngrijească băiatul... 

A mai urmat un „vai,“ — apoi, nu i-am mai văzut. Am auzit 
numai gemetele surde ale femeii cum se pierdeau între zidurile reci. 
In urmă paşii greoi ai temnicerului care se întorcea zurăind cheile şi 
fredonând o melodie tristă. ! 

Două săptămâni, apoi, wam mai văzut-o. Am visat-o numai, cu 
băiatul la sân. După două săptămâni mau dus la altă temniţă, 
împreună cu alţi vre-o două-zeci de tovarăși, şi cu... femeia noastră, 
Pieptul ei nu mai era plin, dar ochii îi erau mai trişti chiar decât în 
ziua arestării. Nu puteai să citeşti în ei resemnarea, ca în ochiinoşiri, 
ai celorlalți. Mergeam în acelaş rând de câte patru. Toţi au între- 
bat-o. de pricina arestării, 

— De ce să mai știți şi voin ecazul meu? — le răspunse. Stăru- 
ințele noastre erau însă tot mai mari, şi atunci ne-a spus ridicând 
din umeri, nepăsătoare, că e dintr'un sat de pe Someș. In ziua aceea 
tristă venise la Cluj ca să cumpere o baniță de var. In târg întâlni 

pe o femeie din satul ei, care dacă o văzu cu sacul de-a umăro 
întrebă: 

— Ce vreai să faci cu varul, acum, în vreme de toamnă? 

— Ce vreau să fac? îi răspunse. lac'așa, să-mi văruiesc casele... 

— Şi de ce vreai să-ți văruieşti casele tocmai acum? 

— De ce? Hm... Tu nu știi? Imi aştept rudeniile. 

A fost o vorbă spusă la întâmplare. Dar nu departe de ele un 
jandarm le pândea fiecare cuvânt. La ultimele ei cuvinte se repezi la 
ea şi îi trase două palme. l 

— Ce rudenii aştepţi tu? Hai? 

Ea a încercat să-i dea explicaţii... A bolborosât câteva cuvinte, 
apoi nu-și mai aduce aminte de altceva decât de o lovitură straşnică 
cu patul puștii. lar la urmă: 

— Hai cu noi, Româncă ticăloasă... lac'așa. 

işi învârti odată ochii în toate părţile, apoi tăcu. Am tăcut şi 
noi. Trişti şi tăcuți mergeam înainte, gândindu-ne la rudenii, ah, la - 
toate... rudeniile. | 

In temnița cea de-a doua pe ea o aşezară în etajul de sus, 
în secţia femeilor. Când scoteau pe femei la plimbare prin grădiniţa 
temniţei, eu o vedeam din fereastra celulei. Celelalte femei mai glumeau, 
ori povesteau încet. Ea nu vorbia nimănui... Când trecea prin dreptul 
celulei mele, eu nu mă puteam răbda să mo întreb: 

— Ce mai faţi? 

Ea tresărea, mă privea prelung, apoi ridica din umeri și trecea 
mai departe. Ştiam ce vrea să-mi spună cu privirea ei. 

— lac'așa, îmi aştept şi eu... rudeniile... ` 

După alte douăsprezece săptămâni m'au eliberat. Am ieşit vesel 
la poarta temniţei. Mi-am umflat pieptul, ca să respir aerul libertăţii, 
am zis un „adio“ zidurilor reci şi am-dat să plec către gară... Dar 
am simțit de-odată o lovitură la inimă. De departe părea că aud un 
geamăt de femeie, apoi câteva vorbe spuse în şoptite. 

— lacaşa, îmi aştept şi eu rudeniile. 

Sărmana femeie a rămas şi pe mai departe în temniţă. 


Æ 
* * 


După eliberare m'am gândit la ea, adeseori. Intro seară mam 
culcat de vreme, căci în dimineaţa zilei următoare aveam să plec încă 
de cu noapte la Cluj. Mam culcat gândindu-mă la ea şi am visat-o 
la foc, lângă multe oale cu carne. 

Cu mânecile suilecate, arunca în fiecare oală câte-un pumn de 
sare şi zâmbia: 

— lac'așa, fac de mâncare ! imi aştept doar... rudeniile. 

Când mam trezit, eram plin de sudori. M'am îmbrăcat repede 
şi am plecat spre gară. In tren, dince ne aprupiam de Cluj deveniam 
tot mai trist. Când, la vreo gară de pe valea Someşului vedeam cete 
de ţărance, mă uitam la ele cu ochi cercetâtori. Dar femeia din temniţă, 
nu era între ele. 

— Ah, unde-o fi? mă întrebam. 

Șuerătura vântului îm; aducea răspunsul: 

— Işi aşteaptă rudeniile... 

In Cluj, dacă mi-am isprăvit treburile, m'am dus la casa de nebuni, 
ca să cercetez pe femeia unui prieten, ajunsă acolo prin cine ştie ce 
zguduiri ale vieţii. Aţi fost vre odată în acest loc de dureri? Mergeţi, 
vă rog, când vi-se urăşte de lume. Mergeţi şi vedeţi, că în lumea a- 
ceasta sunt dureri neasemănat mai mari ca ale noastre, ale acelora 
cari... nu suntem în casa de nebuni. Femeia pe care o cercetasem; 
era dintre cele mai puțin nefericite. Vreme de-un ceas îmi descrise 
- necazul tuturor femeilor din sala ei. In fundul sălei era un paravan. 
De după acesta, auzii de-odată un strigăt sălbatec de femeie. 

— Ticăloşilor! Să vă iea dracu’ pe toţi... Ce credeţi voi, că 
țara asta-i a voastră? Ha, ha, ha! E a noastră, proștilor. Lasă numai 
că vine Ferdinand... şi vă prăpădeşte pe toți, cum m'aţi prăpădit şi 
voi pe mine... 

— Pe femeia aceasta au adus-o aici din temniță. A înebu- 
nit acolo, iar aci e cea mai sălbatecă... O ţin mereu în cazanul cu 
apă rece... 

In vreme ce femeia pe care o cercetasem îmi spunea acestea, eu: 
simțeam trebuinţa să văd pe cealaltă, de după paravan. lIngrijitoa- 
rea bolnavilor (cu ajutorul unui bilet de bancă): ma dus după para- 
„van, şi am văzut-o. Vai, nu pot să vă descriu decât un păr zburlit, 
zmuls pe jumătate, un obraz rupt cu unghiile, doi ochi ieşiţi din orbite. 

Când ma zărit, se opri de-odată şi mă măsură din creştet până. 
în tălpi. Apoi, isbucni întrun râs sălbatec. 

— Ha, ha, ha! Mi-au venit rudeniile... Iute, varul... Să văruim 
casele... Dar... adus-aţi şi tunuri?.. Să omorâm pe ticăloşii aceștia, 
că şi ei mau omorât pe mine... 

Ah, dac'aţi şti ce fiori mi-au străbătut atunci tot trupul. Era ve- 
chea mea cunoștiință din temniţă... 
| La un semn al îngrijitoarei am ieșit, cu inima strânsă ca între. 
cleşte. Și treceam înainte urmărit de tipetele ei: 

— Vai, de ce te duci? Vai, nu te duce, că mă prind jandarmii 
şi mă duc... în temniță! 


$ 
k % 


Acestea sau întâmplat în vara anului 1917. Când am ieșit la 
aer am simţit că ochii îmi sunt umezi. Am oftat şi mi-am zis: 
l — Oare nici vaietele acestei femei, nici ţipetele ei înfricoşate să 
nu străbată la cer? Oare... să n'ajungă să-şi vadă... rudeniile? |. 

Simţeam că mo să le vadă. Numai băiatul smuls dela sânul ei 
o să le zâmbească drăgălaș, când vor veni. Şi o veselă cutremurare 
a pământului va străbate până la ea, întrun fund de mormânt, şi 
îi va da de ştire că i-au sosit în sfârşit... rudeniile! 

SEPTIMIU POPA 

Documente... 


Lada noastră cu documente nu e o ladă goală ca lada dlui luliu 
Maniu. Am făgăduit de multe ori că o vom deschide, și ne-am ținut 
de vorbă câte odată. Cititorii Țării Noastre wau uitat, desigur, nici 
discursurile dlui Csics6 Pop din Camera dela Budapesta, nici articolul 
dlui Alexandru Vaida din revista Oesterreichische Rundschau dela Viena. 
Politica protivnică intereselor noastre naționale, pe care au dus-o în 
Ardeal tocmai aceia cari se laudă astăzi mai sgomotos cu activitatea 
lor din trecut, se oglindește limpede în dovezi fără niciun cusur. 

Vom reaminti de data aceasta, acelora cari au uitat sau se pre- 
fac uumai că au uitat, una din cele mai dureroase manifestări de 
umilinţă față de stăpânirea ungurească, ai cărei trişti eroi sunt doi 
dintre fruntașii aşa numitului partid naţional de astăzi, transformați 
în curagioşi şi mândri detractori ai stăpânirei româneşti. 

Câteva lămuriri liminare, pentru a ne transporta în gând cu zece 
ani în urmă. E o operaţie pe care o facem rar, prinşi cum suntem în 
risipirea de nervi a fiecărei zi. Era acum zece-ani, în Octomvrie 1915. 
După cum se vede, e aproape o aniversare. Ungaria se găsea în 
războiu. România, în plină neutralitate, aştepta încă. S'au găsit atunci, 
dincoace de Carpaţi, câţiva ardeleni, oameni de luptă, cari, socotind 
în inima lor că România așteaptă prea mult, sau desprins de bună 
voie din rândurile mute ale partidului naţional de-acasă, ca să strige 
însfârşit, subt un cer liber, adevărata dorință a Ardealului înlănțuit. 
Impotriva acestor ardeleni s'au ridicat unii dintre gălăgioșii naționaliști 
de-acasă, cari nu sau mulţumit să-și apere pielea îmbrăcâud-o în 
falșe declarații de loialitate, ci s'au repezit să insulte, fără să li-o fi 
cerut cineva, pe frații lor, cari plecaseră ca să se întoarcă odată cu 
oștile regele Ferdinand. i 

Aşa au făcut dnii Aurel Vlad și Iustin Pop în consiliul judeţean 
al comitatului Hunedoarei. Din Hunedoara, trecuser* munții doi frun- 
taşi români: părintele Ion Moţa și d. Vasile C. © „dä. lată ce spu- 
nea d. Iustin Pop despre aceştia: *), 


+) Reproducem din Telegraful Român dela 22 _uombrie 1915, 

„Tot rătăcirii trebuie să atribuim şi pasul uimitor al membrului 
congregației. comitatense loan Mofa, care şi-a croit aceiaș soartă ca 
Vasile C. Osvadă şi a săvârșit aceeaş crimă mare. Și fugarul acesta e 
numai o jertță a împrejurimei criminale din România, care aruncă 
mreaja cabalistă dar valoare politică nu are, căci doară numai un ră- 
tăcit poate să-și uite atât de uşor tagma preoțească, poate să-și pă- 
răsească fruntaşa parohie, „foaia sa politică, averea și traiulsău comod 
domnesc, liniştit şi. sigur, schimbându-le pe toate acestea cu soiul cel 
mai desgustător al aventurei politice, cu îngrozitoarea crimă grea a 
necredinței față de patrie. De aceea declară că cu jăptuirile lui loan 
Mofa şi Vasile C. Osvadă nu numai că nu ne identificăm, ci cu mari 
sguduiri sufletești ne-am câştigat cunoștiință despre: pasul lor fatal, 
cu care şi-au tăiat pentru totdeauna firele legăturii cu. care erau le- 
gați de noi odinioară.“ 


lar d. Aurel Viad, bătându-se cu pumnii în piept zicea: 


„Mă rușinez, că doi membri ai congregaţiei comitatense s'au dejo- 
sit la “astfel de fapte. Mă ruşinez, că peste tot a fost cu putință, ca 
acești doi cetățeni ai comitatului să săvârşească astfel de fapte, 
Năzuința principală a românilor din patrie şi principiul lor fundamen- 
tal politic a fost todeauna aducerea în consonanță a tuturor făptuirilor 
lor cu condiţiile de existență ale statului ungar şi.ale dinastiei. Numiţii 
membri ai congregației au devenit necredincioși acestei profesii politice 
de credință. In contra acesteia au păcătuit cei doi membri congregațio- 

“nali, şi astfel nu numai în contra patriei au păcătuii, ci şi în contra 
poporului propriu, în contra neamului lor. 

-Onorată congregaţie! Vremile mari, vremile clocotitoare, scot la 
> iveală elementele prețioase, dar aruncă deasupra și gunoiul. Să nu ne 
mirăm deci, că se află şi de aceștia. li condamnăm !“ 


S'a întâmplat tusă că „trădătorii de patrie maghiară“ sau în- 
tors biruitori. „Aventura politică“ din 1915 s'a încheiat la 1 Decemvrie 
1918, la Alba iulia. „Gunoiul“ a avut dreptate! Dar cine credeţi că 
conduce astăzi resturile postbelice ale partidului național în județul 
Hunedoara. Părintele loan Moţa? D. Vasile C. Osvadă? Nu! Șefii lui 
sunt și acum tot d-nii Aurel lad şi lustin Pop, patrioţii maghiari 
de-acum zece ani, 


Ne-am lămurit! . ; ; 
ALEXANDRU HODOŞ 

Săptămâna politică 


— Fapte şi comentarii — 


Reîncepe târguiala! 


la mijlocul băiciului nostru politic, încercând să prindă din nou 
«curiozitatea privitorilor, dl Iuliu Maniu, cu clipicios zâmbet de presti- 
digitator ostenit, şi-a reluat din nou pertractările. Știm foarte bine că 
vorba s'a banalizat, ca o glumă auzită a douăzecia oară, că gluma nu 
mai prinde şi că spectacolul a sfârşit de mult prina plictisi pe toată 
lumea. Povestea s'a răsuflat! Cu toate acestea, nu se poate caracteriza 
prin alt cuvânt situaţia din tabăra multicolofă a numitei opoziții unite: 
tovarăşii pertractează ... : 
l După şase ani de ocoluri nesfârşite, — şi ciocănituri discrete 
pela toate uşile, — ne întoarcem înapoi de unde am plecat. O seamă 
de oameni, în lipsă de altă ocupaţie, încearcă o reînviere a blocule- 
țalui naţional-socia! (sau sozial-naţional, nu ne ajută memoria) care a 
dăruit ţării, la 1919, guvernul prezidat de di Alexindru Vaida şi pa- 
tronat, cu căciulan cap, dela prezidanția Camerei, de statornicul di 
Nicolaie Iorga. Operația, ori cât ar binevoi s'o ajute moaşele demo-. 
cratice dela gazetele străzii Sărindar, nu e tocmai uşoară. Cea mai 
grea împărţeală, se ştie, e aceea care se face asupra pielei ursului 
din pădure. 

- Nu e greu de ghichit, care anume e dificultatea cea mare. Par- 
tidui țărănist, convins că reprezintă adevărata putere electorală a 
şubredei alianţe, se teme să nu fie, în cele din urmă păcălit, — slu- 
jind pur şi simplu de trambulină partidului național, — și ține să-și 
ia din bună vreme toate măsurile de prevedere. Conducătorii ţărănişti 

îşi dau seama, că pe cuvântul dlui Iuliu Maniu, mai elastic decât 
cauciucul, nu se pot clădi cetăţi de granit, şi că părerile politice ale 
dlui Nicolaie lorga au obiceiul să se învârtească mai ușor decât mo- 
rişcele de tinichea din vârful casei. Ei cer, în consecință, prealabile 
precizări, — angajamente scrise, — pe temeiul cărora să se stabi- 
lească raportul de forţe într'o eventuală colaborare la guvern. Tocmeala 
a început acum câteva zile, şi urmează să se încheie înainte de re- 
deschiderea Pârlamentului. 

Se va ajunge la vreun rezultat? S'ar zice că nu. Ţărăniştii cer 
prea mult, dnii luliu Maniu și N. lorga dau prea puţin. Aniănunte,. 
dacă doriți, găsiţi în toate gazetele din Capitală. Noi nu le vom repeta 
aci. Dar vom binevoi să presupuuem că minunea sar întâmpla și 
ne-am întoarce, de-a 'ndaratele, în Camera dela Ateneu... 

N'ar fi dureros de ridicol să mai începem odată cunoscuta expe-- 
riență, care ne-a purtat pe toţi până la un pas de prăpastie? 


Deschiderea Parlamentului 


Demult acest eveniment politic n'a concentrat în jurul lui mai 
puţin interes ca acum. Parlamentul liberal, în ultima lui sesiune, nu 
mai e capabil de nici o surpriză. Nici bună, nici rea. Tot ceace a putut 
să ne ofere, ne-a dat. Nu vedem ce-ar fi în stare să ne servească: o 
nouă lege, sau un nou scandal? i 

Sarcina majorităţilor parlamentare e uşor de descifrat. Sunt cele 
din urmă formalităţi, mai înainte de lichidarea totală a socotelelor. 
Guvernul prezidat de d! I. Brătianu s'a aşezat el însuș în această si- 
tuație de a nu putea să plece mai înainte de a-și isprăvi opera de. 
legiferare prin votarea reformei electorale. E cântecul de lebadă, ale 
cărui melancolice accente le vom auzi în curând! Ingropăciunile nu: 
se pot îndeplini fără cuvenitul act de deces... 

Vor fi, desigur, şi accente de zgomotoasă nerăbdare în jurul 
patului de suferință al rezistentului muribund. Se vor îmbulzi, din 
nou, nerăbdători presupuşi moştenitori. Dar nu aceste asalturi de ul- 
timă oră vor grăbi sfârşitul regimului actual. El explrâ din pricina 
propriilor sale slăbiciuni. La căpătâiul lui se vor înşirui, deci din nou,. 
în lung cortegiu, toate făgăduielile pe care nu le-a realizat în zbuciu- 
mata-i existență. Se va examina, cu grije, bilanțul defunctului, şi suc- 


cesorii vor şti să spună, — măcar cu aproximație, — despre ce fel 
de faliment e vorba. : 
Se redeschide Parlamentul liberal, — ca să-şi închidă ochii: 


pentru totdeauna... 
- ION BALINT 

GAZETA RIMATA 


Pertraclări de toamnă 


. Tratativele naționalo-fărăniste in- 
tâmpină dificultăți din pricina împăr- 
firui viitoarelor portofolii ministeriale. 


Ziarele 
L 


In frig şin vânt se °mbolnăvesc castanii 
Și ploaia baten’ geamurile triste, 

Incet, încet, cad frunze pesimiste 

Cum din copacul vremii pică anii... 


Cwn lung salut din sute de batiste 
Sau dus cocorii tremurând, sărmanii, 
Șin locul lor s'au instalat croncanii : 
Ei au convingeri mai regionaliste. 


Pustiu şi singur a râmas Ghiulucă, 
Și parcă'l prinde-așa un dor de ducă, 
„Pe când măsoară ceasul clipe rare. 


Din ochiul lui, ca dintr'un stins tăciune : - 
Tot mai luceşte-un dor de fuziune, 
Și tot mai vrea, sfios, o pertractare ! 

Scoțând din scrin ongălbenită listă, 
EI şi-a umplut urechile cu vată, 
Ca să citească basmul de-altădută, 
Şi să maudă simfonia tristă! 


Era o primăvară minunată... 

Ii surâdea cămaşa țărănistă... 

Il aştepta o grabnică conchistă... 
Se și vedea *n grădina jermecată... 


Dar s'a sfârșit acum. E gol, e toamnă, 
Melancolia peste tot e doamnă, 
Ghiulucă stă stingher întrun fotoliu... . 


Sa stins de mult fierbintele jaratic, 
Căci e zadarnic un amor tomnatic 
Când nu ofere niciun portofoliu !. . 


ONISIFOR FRUNZĂ VERDE 
— poet decadent — | 

INSEMNĂRI 


Cei doi șefi. — Demult nu s'a mai 
-vorbit la această modestă rubrică des- 
-pre isprăvile politice ale dlui Iuliu Ma- 
niu. Vina, dacă e vreuna, nu cade a- 
supra noastră. Martori ne sunt cititorii 
“Țării Noastre, că noi urmărim cu un 
interes deosebit toate manifestările pub- 
lice ale fostului preşedinte al Consis- 
-torului dirigent dela Sibiu. Trebuie să 
recunoaştem însă, că decând d. N. Ior- 
ga s'a proclamat, dela Vălenii de Mun- 
te, şef-consort al partidului naţional, 
d. Iuliu Maniu a intrat intr'o tenebroa- 
-să eclipsă de activitate. Două discur- 
suri într'o vară, admiteţi și dumnea- 
-voastră că nu numără mult! 

La dreptul vorbind, cine poate să 
-fină piept cu fecunditatea năzdrăva- 
nului dramaturg ? D. N. Iorga face o 
tragedie în cinci acte, pe săptămână ; 
d. Iuliu Maniu abia citeşte un calen- 
dar pe an. D, N. Iorga scrie în fieca- 
-re număr al Neamulăi Românesc cà- 
«te un mesagiu în chip de carte poșta- 


lä ; d. Iuliu Maniu abia dă naştere u- 
nui articol în şapte luni. D. N. Iorga 
ţine discursuri ziua şi noaptea, în tren 


- şi pe jos, la Cameră și la Academie, 


pe spate şi pe brânci ; d. Iuliu Maniu 
surâde la toată lumea, dă politicos 
din cap, tace compliment în dreapta, face 
compliment în stânga, şi reușește să 
nu spună nimic! 

O singură specialitate are discretul 
advocat dela Blaj: pertractarea... Aci 
nu-l întrece nimeni. D. Iuliu Maniu per- 
tractează la orice oră, şi în orice po- 
ziţie. Pertractează din mâini şi din 
picioare. Pertractează treaz și pertrac- 
tează dormind. Pertractează, mai ales, 
pe tăcute, ca o romanţă fără cuvinte. 
lată pentruce, simțind că nu-şi poate 
birui jumătatea pe alt teren, s'a pus din 


__nou la târguială, şitoate gazetele dela 


Bucureşti au dat de veste, că d. Iuliu 
Maniu tratează, — iar tratează! — cu 
țărăniştii. Ca prin minune, d. N. Iorga 
a trecut pe planul al doilea. A rămas 

pe malul ‘Teleajenului, copleşit de 
manuscrise şi ameţit de propria-i ora- 
torie, pustiu, bărbos şi dezorientat. 
Cei doi şefi se frământă astfel într'o 
întrecere alternativă. Partidul naţional 
şi-a plasat destinul în două luntre şi 
navighează cu  nădejăe pe valurile 
tulburi ale vieţei noastre politice. Si- 
tuația, deocamdată, e amuzantă. Dar 
sar putea întâmpla, la un moment 
dat, ca unul din vâslaşi s'o ia mai 
repede, altul să rămână mai în urmă, 


şi bietul partid să se pomenească, ` 


dintr'o dată, cu destinul în apă. 


Era o vreme, când partidul naţional 
Wavea decât un singur cârmaci. Unul 
i se părea prea puţin. Acum are- doi. 
Dar doi sunt prea-mulţi... 


Inapoi! — Unul din sfătoşgii sevastoşi 
ai Adevărului, vroind să explice după 
capul talmudic al stăpânilor săi rezul- 
tatele nesatisfăcătoare ale examenelor 
de bacalaureat, le atribuie pe acestea, 
cu pistruiată intenţie, mişcărilor uni- 
versitare din ultimul timp. Logica se- 
vastosului cu pricina e complect ciu- 
ruită de imbecilitate, fiindcă, pe deo- 
-parte, frământările studențești mau 
nimic a face cu pregătirea didactică 
a absolvenților de liceu, şi fiindcă, pe 
de altă parte, acele frământări n'au avut 
drept țintă decât tocmai câştigarea, pe 
seama studenţilor. român, a unor con- 
dițiuni de viaţă mai prielnice pentru 
studiu. Lucrurile sunt pe deplin lămu- 
mite pentru toți oamenii de bună cre- 
dință. | 

Dar inteligentul şabăsgoim, dela 
înălțimea  umanitarului analfabetism 
care s'a încuibat în comercialul palat 
al Adevărului, aruncă în calea tuibu- 
ratului nostru tineret această îngâmiată 
apostrotă: „Inapoi, la carte!“ Pricepeţi 
foarte bine, că pentru d. Kalman Blu- 
menteld, nobilul patriarh al culturei 
române, — caşi pentru mintoșii săi 


salariați, — singura pricină a crizeii 


- care a cuprins organismul învăţămâa- 


tului dela noi nu poate să fie decât 
trezirea tot mai vie a simţământului 
naţional în rândurile generaţiilor noil 
Spunându-ni-se pricina răului, ni se 
dă, bineînțeles, şi soluția... Dacă ne- 
am lăsa, deci, copiii pe mâna de priceput 
pedagog democrata dlui Albert Honig- 


man, ilustrul publicist cu” două clase 


primare, şi dacă i-am pune să citească 
regulat proza instructivă a gazetelor - 
din Sărindar, plină de erori grama- 
ticale, în scurtă vreme rezultatele. ar 
fi altele!,,. 

Noi am mai avut prilejul să cerce- 
tăm motivele adevărate ale slabelor 
rezultate pe care le dă, dela război 
încoace, liceul românesc. E o proble- 
mă a noastră, pe care nădăjduim 30 
rezolvăm — cel puţin pe aceasta! — 
fără ajutorul samsarilor. In orice caz 
mântuirea sufletească nu va veni de 
după sulurile de hârtie maculatură ale 
gazetelor punctate cu pistrui, din aceste 
fortărețe recunoscute, în care s'au re- 
fugiat demult ignoranţa cinismul şi 
reaua credinţă. Acestor foști negustori 
de mărunţișuri, cari vor să ne dăscă- 
lească azi, nici măcar nu le putem 
spune la rândul nostru: „Inapoi la 
carte!“ Ci trebuie să le strigăm, odată 
şi bine, ca să înțeleagă despre ce e 
vorba: 

— Indărăt, la şireturile de ghete! - 


Expoziția românească dela Gene- 
va. — După cum se ştie, în vechia 
cetate a lui Jean Jacques Rousseau şi 
a lui Calvin, a cărei însemnătate isto- 
rică s'a mărit încă de când a fost 
desenată ca cinstită gazdă a Societăţii 
Naţiunilor, s'a deschis sub auspiciile 
şi îngrijirea Fundațiunii Prineipelui 
Caro! o „expoziție de artă a poporului 
românesc“. 

După succesul pe care colțul româ- 
nesc Pa avut cu câteva luni to urmă 

la marea expoziţie dela Paris, această 
nouă manifestare dela Geneva este a 
doua victorie în .cursul aceluiaşi an, 
pe care o inscriem în analele presti- 
giului nostru în fața civilzaţiei apusene. 
S'a înţeles, însfârşit, de aceia în 
ale căror mâni stau destinele evoluţiei 
noastre culturale, că acesta e drumul 
cel bun pe care avem a-l urma pentru 
a cuceri un loc bine meritat în con- 
certul valorilor morale şi artistice, 


E un pas însemnat care trebuieşte 
subliniat şi forţat să intre în linia no- 
astră obişnuită de conduită. _ 

Şi să se reţină încă acele frumoase 
cuvinte introductive ale principelui 
Carol, care explica astfel rostul expo- 
ziției dela Geneva: 

» Vizitatori, nu căutaţi în această ex- 
poziție cine ştie ce complicațiuni sa- 


vante, nu căutați o artă de. paradă, ci > 


priviți bine creațiunea sufletească a 


unui popar care, în cursul luptei pentru 


păstrarea lui, a ştiut să-şi găsească 
pacea şi mângăierea, lucrând cu inimă, 
lucruri adesea umile, lucruri de viață 
de toate zilele, lucruri casnice, între- 
buințate de neosteniții noştri țărani şi 
atunci când îşi muncesc orgeana lor 
de pâine.“ 

E descrierea clară a acelui princi- 
piu de indice etnic în arta reprezenta- 
tivă. Şi de acesta avem nevole în faţa 
străinătăţii. 


După Unire. — D. P. Nemoianu, 
ale cărui temeinice articole de poli- 
tică socială sunt cunoscute cititorilor 
Țării Noastre, a scos de curând de 
subt tipar un nou studiu de actualitate 
întitulat: „Ardealul şi Banatul după 
Unire“. E o sinteză clară a programu- 
lui de emancipare economică, pe care 
ar trebui să-l urmărească, în fiecare 
din nouile provincii ale României-in- 
tregite, ori care partid politic ar lua 


asupra lui răspunderea guvernării. 

Stăruind cu o deplină convingere în 
urmărirea unui ideal de dreptate, di 
P. Nemoianu nu pregetă să spună Iu- 
crurile pe şleau și nu uită niciunul 
din aspectele felurite ale problemei. 
Astfel, îmbrățişează situaţia de astăzi 
a elementului românesc subt toate la- 
turile ei. Mai întâi, emanciparea eco- 
nomică a clasei noastre țărănești. Aci, 
deslegarea e mai simplă. Prin realiza- 
rea reformei agrare s'au îndeplinit 
condiţiunile elementare pentru pregă- 
tirea unei evoluţii normale. Rămâne 
să se adopte numai o politică econo- 
nomică favorabilă producătorilor agri- 
coli. Partea cea mai "grea a problemei 
e alta. Ceeace va fi mai greu de 
înfăptuit e crearea şi ocrotirea clasei 
mijlocii româneşti dela oraşe. D, P. 
Nemoian spune limpede, și cu toată 
dreptatea, că după înfăptuirea reformei 
agrare nu există în viața Ardealului şi 
Banatului o problemă mai importantă 
decât aceea a oraşelor. 

Aceasta este preocuparea de căpe- 
tenie a cărții dlui P. Nemoianu. Au- 
torul examinează cu atenţie procesul 
de infiltrație a populaţiei dela ţară, 
sprijinul pe care nouii locuitori români 
ai oraşelor îl primesc — sau nu-l pri- 
mesc — din partea organelor statului, 
și concepția de guvernământ care 
prezidează acest punct important din 
povestea viitoare a complectei noastre: 
emancipări economice. DIP. Nemoianu 
vege, cu justeţe, în ridicarea economi- 
că a păturei intelectuale româneşti 
pârghia cea mai sigură a romanizării 
oraşelor. Sărăcia a rămas şi astăzi 
cel mai primejdios obstacol în calea 
desvoltării noastre normale. 

Recomandăm cu deosebită căldură 
cartea. dlui P. Nemoianu tuturor căr- 
turarilor dela noi. Vor urmări, în pa- 
ginile ei pline de judecată precisă, 
icoana propriului lor destin. 

Duioşie cu haz. — Un domn Live- 


zeanu, cuprins de galbena melancolie . 


a frunzelor ce cad în toamnă, se în- 
duioşază foarte de talentul dlui Octa- 
vian Goga, care — Zice politicul cri- 
tic — se... înjosește servind o cauză 
“politică; pe care numai meşterile fraze 


spion bolşevic, şi să râdă în pumni, 
cu satisfacție, ori de câte ori explo- 
dează o bombă umanitaristă împotriva 
imfamei burghezii. Procesul rebeliunei 
dela Tatar- Bunar stă aici, drept pildă, 
înaintea dumneavoastră. Pentru „Liga 


` Drepturilor Omului“ . toți aceşti agenţi 


ale scriitorului au putut-o face „să. 


triumfe“, deşi ea este O ` pură 
gendă“ (!). 

Urmând această logică, după cum 
vedeţi foarte strânsă, redactorul dela 
Aurora se îndreaptă „cu strângere de 
inimă“ (ciudată predilecție pentru tot 
ce-i strâns) în spre „poetul Octavian 
Goga“ căci — declară dsa — din „vi- 
gurosul luptător al clăcaşilor“ ma mai 
rămas nimic de când loveşte scurt şi 
unde o doare în comica pajură cu 
două (sau mai multe) capete a coa- 
liției naţionalo-țărăniste. 

Sentimentalul nostru adversar. mai 
efectuează şi oarecare manevre pudice, 
încercând să-şi pudreze o firească ro- 
şață a obrazului, explicând atitudini 
mai puţin recente prin aceea că so- 
cotise activitatea politică de până mai 
eri a dlui Goga (ca bunăoară drasti- 
cul purgativ administrat hermetismului 
tegionalist) pe care o aplaudă ca pe 
© simplă „credinţă naivă“. 

Era mult mai simplu, dacă prota- 
-gonistul dela Aurora ne spunea că 
nu-i convin ultimele articole din frun- 
tea Țării Ncastre, şi că, de nu le scria, 
dl Octzvian Goga ar îi rămas tot un 
mare talent. 

L'am îi crezut pe cuvă cu sigu- 
ranţă. Dar, duiosul bocitor ad-hoc 
tine neapărat să fie hazliu. Dece i-ar 
strica această ntvinovată plăcere? 


„le- 


Nu ne trebue! — „Liga Drepturilor 
Omului,“ despre care s'a vorbit destul 
de des în aceşje pagini, e o foarte 
ciudată asociaţie democrată, al cărei 
tost e să protesteze cu energie ori de 

“câte ori poliţia barbară prinde câte un 


ai Sovietelor, cari au transpoitat arme 
şi muniții de dincolo de Nistru, cari 
au organizat o răscoală sângeroasă, 
şi cari trebuie să răspundă înaintea 
justiției pentru faptele lor, toţi sunt 
nişte victime ale oligarhiei române, 
fiinţe inocente aduse la disperare, su- 
flete blânde jertfite pe altarul unui - 
ideal. In schimb, vă daţi seama ce 
sălbatică, ce înapoiată e ţara, care-şi 
îngăduie să ia măsuri de apărare împo- 
triva unor asemenea ipochimene! 
Distribuind astfel, după o specială 
măsură, capacitatea sa de a se în- 
duioşa și de a protesta, nu e de mi~ 
rare dacă „Liga Drepturilor Omului“ 
ma cucerit, pe Suprafaţa întreagă a 
României întregite, decât adeziunea 
dlui Const. Mille. Intrun lung şi du- 
reros articol publicat în Lupta celor 
doi frați Honigman, bătrânul întreţinut 
al democraţiei române constată cu a- 


. mărăciune, că „Liga Drepturilor Omu- 


lui“ wa găsit niciun răsunet în opinia 
noastră publică. Și d. C. Mille.dă din 
cap, întristat, şi exclamă: — „Precum 
nu suntem copţi pentru o viață consti- 
tuțională reală, tot aşa Liga Drepturilor 
Omului, nu are niciun rost la noi! Şi 
știți pentru ce? Pentrucă la noi „O 
oligarhie domneşte absolut“, pentrucă 
de când există România „sa bătut şi 
s'a schingiuit“, pentrucă aci „legea e 
o ridicolă ficţiune“ iar dreptatea este 
„numai pentru cei mari şi puternici“, 
pentrucă, în fine, întro ţară unde 
domneşte neagra reacțiune (vezi opera 
lui I. L. Caragiale) protestarea unor 
luptători pentru civilizaţie de talia dlor 
Const. Mille, Fagure * şi Costaforu, — 
căci aceştia sunt faimoasa Ligă a 

Drepturilor Omului, răsuuă, obraznică, 
în pustiu. 

Nu zicem că nu se săvârşesc alături 
de noi, în fiecare zi, dureroase ne- 
dreptăţi sociale. Dar, nu ştim cum se 
face, e destul ca Liga Drepturilor Omu- 
lui, adică duii. Const. Mille, Fagure și 


Costaforu să intervină, pentru ca cea ` 


mai binecuvântată cauză să devină o 
cauză suspectă. De-aceea, împreună cu 
Lupta, dar fără niciun accent de iro- 
nie, conchidem şi uoi foarte serios: 


„Nu ne trebuie Liga Drepturilor Omu- 


lui“ ! 


Argumente electorale. — Avem 
dinaintea noastră un mic afiş roşu, — 
veţi înţelege numai decât pentruce € 
roşu, — răspândit printre alegătorii 
din județul Făgăraş cu prilejul alege- 
rilor pentru Camereie agricole. Stăm, 
şi îl privim lung, cu O uşoară senzaţie 


de scârbă, — din pricina iscăliturei pe 


care 9 poartă. Atişul e iscălit de d. 
dr.. Aurei Dobrescu, prea cunoscutul 
client al încăerărilor electorale. Aţi 
înţeles ! 

Veţi înţelege şi mai mult, când vă 
` vom da câteva mostre din această 


proză. de circumstanţă, menită să se- - 
mene printre bunii țărani făgărăşeni . 


vrajbă, neincredere şi ură. In numele 
partidului naţional, a cărui veche firmă 
găzduiește atâtea contrafaceri, numitul 
Aurel Dobrescu se războieşte cu dările 
„Care s'au mărit“, făgăduind, bineta- 
teles, să le mai micşoreze, dacă nu 
le-o șterge chiar de tot; ia ofensiva 
împotriva jandarmilor, cari „în loc de 
urmări pe răufăcători se leagă 
de oamenii muncitori“; şi. asmuţă 
pe alegători împotriva funcţionarilor 
„tegăţeni“, din pricina cărora, în scurtă 


vreme, „copiii ardeleni, purtaţi cu atâta | 


trudă pela şcoli, nu vor putea ajunge 
„ decât slugi umilite pela -deregătorii“. 





Insfârşit, fostul locatar al' arestului 
preventiv din Brașov, al cărui dosar 


` din fericire s'a închis, promite solemn 


că „precum în trecut sub grofiji şi ba- 
ronii unguri“, tot astfel şi astăzi, numai 
partidul naţional va scoate Ardeatut 
„din lanţurile de asuprire“. 
Proclamaţia stacojie a partidului na- 
țional e tipărită în Tipogratia.poporulu; 
dela Sibiu, şi în privința autenticităţii 
ei nu rămâue nicio îndoială. N’ar tre- 
ui să mai adăugăm, deci, niciun cor 
mentariu. E îzcă o dovadă tristă despre 
chipul în care adversarii noştri au 
reuşit, pe ici pe colo, să smulgă vo- 
turile naive ale unei populaţii ațâţate 
cu vorbe mari. E o fotografie, pe cât 
de tidelă pe atât de respingătoare, a 
demagogiei dela noi. Priviţi-i profilul 
impur — argumentele electorale —.şi 
spuneţi-ne dacă vau fermecat ! 


War fi rău! — la turneul său de 


discursuri prin Ardeal, di luliu Maniu 


a ajuns Dumineca trecută la Beiuş, 
unde a ţinut un dulce expozeu de trei 
ceasuri. Jumătatea de șef al partidu- 
lui raţional şi-a- desfăşurat programul 
de guvernământ. | 

Spicuim din acest program serțialul : 

„Partidul năţional vrea să se schimbe 
radical starea aceasta de lucruri vi- 
cioasă şi putredă, vrea ca dreptatea 
să fie pentru toţi fiii ţării, vrea ca pen- 
tru fiecare braţ muncitor să fie o bună 
stare de lucruri, partidul naţional vrea 
ca ţara aceasta mare să fie şi o ţară 
bună față de toți fiii ei“. 

După cum se vede, di Iuliu Maniw 
e căptușit, ca podeaua infernului, nu- 
mai cu intenţii frumoase. Reţeta Jumi- 
sale de fericire a neamu'ui se poate re- 
zuma în câteva cuvinte: „N'ar îi rău 
să fie bine !“ 

Ne-am pricopsit... 

